Ասկերանի շրջանի Աստղաշեն գյուղն իմացողների մոտ անմիջապես ասոցացվում է քարաացած աստղերի հետ։ Առհասարակ Արցախի տարածքը հարուստ է ծովային բրածո մնացորդներով, պարզապես, հանրությանը, միայն ,,աստղերն,, են հայտնի։ Արցախի տարածքում հանդիպում ենք նաև փղի մնացորդների։ Անկախ Արցախում բրածոների ուսումնասիրության առաջին փորձը կատարվել է 2013 թվականի աշնանը հենց Աստղաշենում, Ազոխի քարանձավի հնագիտական արշավախմբի կողմից, բայց դա չի կարող համապարփակ պատկերացում տալ, ուսումնասիրության համար դեռ շատ մեծ դաշտ կա։